ananddey/assamese-wiki-corpus huggingface dataset:
গণেশে গাখীৰ খোৱা অলৌকিক ঘটনা

গণেশে গাখীৰ খোৱাৰ অলৌকিক ঘটনা ১৯৯৫ চনৰ ২১ ছেপ্টেম্বৰত সংঘটিত হোৱা এক পৰিঘটনা আছিল, য'ত হিন্দু দেৱতা গণেশৰ মূৰ্তিবোৰে উপচাৰ হিচাপে দিয়া গাখীৰ পান কৰা দেখা গৈছিল।

ভাৰত আৰু আমেৰিকাৰ বিভিন্ন চহৰত এই খবৰটো অতি দ্ৰুতগতিত বিয়পি পৰিছিল, কিয়নো সকলোতে ভাৰতীয়সকলে গণেশৰ মূৰ্তিক গাখীৰ খুৱাবলৈ চেষ্টা কৰিছিল আৰু টেলিফোন আৰু মুখে মুখে বাগৰি এই খবৰ বিয়পিছিল, যাৰ ফলত ভাৰতীয় সংবাদ মাধ্যমৰো যথেষ্ট দৃষ্টি আকৰ্ষণ হৈছিল। বিজ্ঞানীসকলে এই কাণ্ডক কেপিলাৰী ক্ৰিয়াৰ দ্বাৰা সংঘটিত বুলি বৰ্ণনা কৰিছে।

অদ্ভুত ঘটনা

১৯৯৫ চনৰ ২০ ছেপ্টেম্বৰত প্ৰভাত হোৱাৰ আগতেই দক্ষিণ নতুন দিল্লীৰ এটা মন্দিৰত এজন উপাসকে গণেশৰ প্ৰতিমূৰ্তিত গাখীৰৰ নৈবেদ্য আগবঢ়াইছিল।

বাটিটোৰ পৰা এচামুচ গাখীৰ যেতিয়া মূৰ্তিটোৰ শূঁৰৰ ওচৰলৈ তুলি লোৱা হ’ল, তেতিয়া তৰল পদাৰ্থটো যেন নোহোৱা হৈ গ’ল, আপাত দৃষ্টিত মূৰ্তিটোৱে গ্ৰহণ কৰিলে। এই ঘটনাৰ খবৰ দ্ৰুতগতিত বিয়পি পৰিল আৰু মাজনিশালৈকে দাবী কৰা হ’ল যে সমগ্ৰ ভাৰতৰ মন্দিৰত থকা সমগ্ৰ হিন্দু মন্দিৰৰ গণেশৰ মূৰ্তিবোৰে গাখীৰ গ্ৰহণ কৰি আছে। সংখ্যাৰ বিপুল বৃদ্ধিৰ সৈতে মোকাবিলা কৰিবলৈ বহুতো সৰু সৰু মন্দিৰে সমস্যাত পৰিছিল আৰু মানুহৰ শাৰীবোৰ ৰাজপথলৈ দীঘলীয়া হৈ পৰিছিল, এক মাইলতকৈও অধিক দূৰত্বলৈকে গৈছিল।

বিশ্লেষণ

বহু প্ৰতিমূৰ্তিয়ে এই ঘটনাৰ সৈতে সহযোগিতা নকৰাৰ খবৰ পোৱা গৈছিল। বিখ্যাত দক্ষিণ মুম্বাই গণপতি মন্দিৰত [কোনটো?] প্ৰতিমূৰ্তিবোৰে গাখীৰ খোৱা নাই বুলি কোৱা হৈছিল। দিল্লী ষ্টক এক্সচেঞ্জৰ ব্যৱসায়ীসকলে গণেশৰ প্ৰতিমূৰ্তি এটাক গাখীৰ খুৱাবলৈ চেষ্টা কৰিছিল যদিও কোনো ফল নাপালে। বাহাদুৰ শ্বাহ জাফৰ মাৰ্গ মন্দিৰত থকা এই মূৰ্তিটোৱে গাখীৰৰ দৰেই সহজে ফল-মূল আৰু কুঁহিয়াৰৰ ৰস খোৱা বুলি দাবী কৰিছিল। দিনৰ প্ৰায় ১২:৩০ বজাত প্ৰতিমূৰ্তিটোৱে গাখীৰ খোৱা বন্ধ কৰাৰ অভিযোগত জনপ্ৰিয় সিদ্ধিবিনায়ক মন্দিৰৰ গেট বন্ধ কৰাৰ সিদ্ধান্ত লয়। এই মন্দিৰবোৰৰ সাধুসকলে মূৰ্তিবোৰে গাখীৰ নোখোৱাৰ বাবে স্থানীয় নাস্তিকসকলক (কাফিৰ) দোষাৰোপ কৰিছিল।

এই দাবী কেৱল গণেশৰ প্ৰতিমূৰ্তিতে সীমাৱদ্ধ নাছিল। এসপ্তাহৰ পাছত ২৭ ছেপ্টেম্বৰত দ্য ষ্টেটছমেনে ৰিপ’ৰ্ট কৰিছিল যে ছিংগাপুৰৰ ভাৰ্জিন মেৰীৰ এটা মূৰ্তিও গাখীৰ গ্ৰহণ কৰিছে। ২৮ ছেপ্টেম্বৰৰ ইণ্ডিয়ান এক্সপ্ৰেছত মুম্বাইৰ পৰা প্ৰকাশিত এক প্ৰতিবেদনত কোৱা হৈছে যে স্থানীয় লোকে গান্ধীৰ প্ৰতিমূৰ্তি এটাক সুৰা আগবঢ়োৱাৰ সময়ত একাংশ লোকে প্ৰতিবাদ কৰিছিল, যিটো গান্ধীয়ে দ্ৰুতগতিত চুমুক দিছিল। উত্তৰ প্ৰদেশৰ বস্তি জিলাৰ বহুজন সমাজ পাৰ্টিৰ কৰ্মীসকলে আম্বেদকাৰ আৰু বুদ্ধৰ মূৰ্তিক গাখীৰ খুৱাবলৈ চেষ্টা কৰিবলৈ আৰম্ভ কৰে।

২১ ছেপ্টেম্বৰৰ পিছত গাখীৰ খোৱাৰ বাতৰি কমি আহিল যদিও এতিয়াও কেইটামান কাণ্ডৰ বাতৰি পোৱা গৈছিল। কিন্তু এই কাণ্ডৰ কাৰণো পুনৰ বিজ্ঞানীসকলে কেপিলাৰী ক্ৰিয়াৰ বাবেই বুলি কয়। মুম্বাইত গণ হিষ্টেৰিয়াৰ সৃষ্টি কৰা সাগৰৰ পানী মিঠা হোৱাৰ খবৰ পোৱাৰ কিছুদিন পিছতহে এই পৰিঘটনাটো দেখা দিছিল।

১৯৯৫ চনত ট্ৰিনিদাদ আৰু ট’বাগোতো এই পৰিঘটনা সংঘটিত হৈছিল; মূৰ্তি আৰু ছবি দুয়োটাতে গণেশে গাখীৰ গ্ৰহণ কৰিছিল।
এই পৰিঘটনা সংঘটিত হৈছে হিন্দু মন্দিৰৰ লগতে ত্ৰিনিদাদ আৰু ট’বাগোৰ হিন্দুসকলৰ ঘৰত। ট্ৰিনিদাদ এক্সপ্ৰেছ কাকতে ২০১০ চনৰ ২২ ছেপ্তেম্বৰত প্ৰকাশ কৰিছিল যে গণেশ উৎসৱৰ পবিত্ৰ সময় উপলক্ষে ২০১০ চনৰ ২১ ছেপ্তেম্বৰত অম শান্তি মন্দিৰ, কুঞ্জল ৰোড, প্ৰিন্সেছ টাউন, ট্ৰিনিদাদ এণ্ড ট’বাগোত গণেশৰ মূৰ্তিসকলে গাখীৰ "পান" বা গ্ৰহণ কৰিছিল।

তথ্যসূত্ৰ

শ্ৰেণী:পৰিঘটনা
শ্ৰদ্ধা দাস

শ্ৰদ্ধা দাস এগৰাকী ভাৰতীয় অভিনেত্ৰী আৰু মডেল, যিয়ে প্ৰধানকৈ তেলেগু আৰু হিন্দী চলচ্চিত্ৰত অভিনয় কৰে। ২০০৮ চনত তেলেগু চলচ্চিত্ৰ সিদ্ধু ফ্ৰ'ম ছিকাকুলামৰ জৰিয়তে অভিনয় জীৱনৰ অভিষেক ঘটে। ইয়াৰ পিছৰ পৰাই তেওঁ ছটা ভিন্ন ভাৰতীয় চলচ্চিত্ৰ উদ্যোগত কাম কৰিছে।

প্ৰাথমিক জীৱন

শ্ৰদ্ধা দাসৰ জন্ম ৪ মাৰ্চ ১৯৮৭ অথবা ১৯৯১ চনত মুম্বাই, মহাৰাষ্ট্ৰত বাঙালী পৰিয়ালত হৈছিল। তেওঁৰ পিতৃ সুনীল দাস এগৰাকী ব্যৱসায়ী, যি পুৰুলিয়াৰ বাসিন্দা, আৰু মাতৃ সপ্না দাস এগৰাকী চিকিৎসক। শ্ৰদ্ধা দাস এগৰাকী বৌদ্ধ ধৰ্মালম্বী ব্যক্তি।

তেওঁ মুম্বাইতে ডাঙৰ-দীঘল হয় আৰু তাতেই শিক্ষা সম্পূৰ্ণ কৰে। তেওঁ SIES কলেজ অৱ আৰ্টছ, ছায়েন্স এণ্ড কমাৰ্চৰ পৰা সাংবাদিকতা বিষয়ত গণ সংবাদ মাধ্যমত স্নাতক ডিগ্ৰী লাভ কৰে।

স্নাতক অধ্যয়নৰ সময়ত তেওঁ থিয়েটাৰত কাম কৰিছিল আৰু নেচনেল স্কুল অৱ ড্ৰামাৰ শিল্পী যেনে পীয়ুষ মিশ্ৰ, চিত্তৰঞ্জন গিৰি আৰু ছালিম শ্বাহৰ দ্বাৰা পৰিচালিত কৰ্মশালাত অংশগ্ৰহণ কৰিছিল। তেওঁ গ্লেড্ৰেগছ একাডেমীত প্ৰশিক্ষণ লোৱাৰ আগতে মেকড’ৱেলছ, এৰিষ্ট’ক্ৰেট আদি বহু বিজ্ঞাপনতো অভিনয় কৰিছিল।

ইয়াৰ পিছত তেওঁ ডাৰ্লিং, মাৰো চৰিত্ৰ আৰু নাগাৱল্লী আদি চলচ্চিত্ৰত মুখ্য চৰিত্ৰত অভিনয় কৰে। বিভিন্ন সফল চলচ্চিত্ৰৰ ছিকুৱেলত অভিনয় কৰাৰ বাবে তেওঁ “ছিকুৱেল কুইন” বুলি জনাজাত হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
অভিষেক বচ্চন

অভিষেক বচ্চন (, ; জন্ম: ৫ ফেব্ৰুৱাৰী ১৯৭৬) হ'ল এগৰাকী ভাৰতীয় চলচ্চিত্ৰ অভিনেতা আৰু চলচ্চিত্ৰ নিৰ্মাতা, যি কৰ্মৰ বাবে তেখেত বলিউডত পৰিচিত। বচ্চন পৰিয়ালৰ এজন সদস্য, তেখেত অভিনেতা অমিতাভ বচ্চন আৰু জয়া বচ্চনৰ পুত্ৰ।

উদ্ধৃতি

লগতে চাওক

অক্ষয় কুমাৰ

উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
৬ মে'

ঘটনাৱলী

১৫২৯ - বিহাৰ আৰু উত্তৰ প্ৰদেশৰ আফগানসকল মোগল সম্ৰাট বাবৰৰ হাতত পৰাজিত হয় গংগা আৰু ঘঘৰা নদীৰ সংগমস্থলত। এই ঘটনাৰ পিছতে মোগল সম্ৰাট বাবৰ সিন্ধুৰ পৰা বিহাৰ আৰু গোৱালিয়ৰ পৰ্যন্ত এক বিশাল সাম্ৰাজ্যৰ অধিপতি হয়।
১৮৪০ - বিশ্বৰ প্ৰথমটো ডাক টিকটৰ ৰাজহুৱা ব্যৱহাৰ আৰম্ভ হয় ব্ৰিটেইনত। এই ডাক টিকটটো ১৮৪০ চনৰ ১০ জানুৱাৰীত প্ৰৱৰ্তন কৰা হৈছিল। টিকটো নামকৰণ কৰা হৈছিল ‘পেনি ব্লেক’।
১৮৫৩ - আমেৰিকান সংবাদ-পত্ৰ ‘নিউয়ৰ্ক হেৰাল্ড’ৰ প্ৰকাশ হয়।
২০২৫ - ২০২৫ ভাৰত–পাকিস্তান সংঘাত: দুসপ্তাহ পূৰ্বে সংঘটিত হোৱা ২০২৫ পেহালগাম আক্ৰমণৰ প্ৰতিক্ৰিয়াস্বৰূপে ভাৰতৰদ্বাৰা পাকিস্তান আৰু পাকিস্তান-প্ৰশাসিত কাশ্মীৰৰ ভিতৰত একাধিক ক্ষেপণাস্ত্ৰ নিক্ষেপ।

জন্ম

১৭৯২ - মাৰ্টিন ওম, জাৰ্মান গণিতজ্ঞ।
১৮১১ - জেম্ছ ইয়ং ছিম্পছন, স্কটলেণ্ডৰ প্ৰসূতিবিদ, ক্লেৰোফৰ্মৰ আৱিষ্কাৰক।
১৮৫৬ - ছিগমন্ড ফ্ৰয়েড, অষ্ট্ৰিয়াৰ মনোবিজ্ঞানী।
১৮৬১ - মতিলাল নেহৰু, ভাৰতৰ স্বাধীনতা সংগ্ৰামী, জৱাহৰলাল নেহৰুৰ পিতৃ।
১৯০৪ - হেৰী মাৰ্টিনছন, ছুইডেনৰ কবি, ঔপন্যাসিক। ১৯৭৪ চনত তেওঁ সাহিত্যৰ নোবেল বঁটা লাভ কৰিছিল।
১৯০৯ - এডমিৰেল ৰবাৰ্ট এডুইন প্যাৰী, উত্তৰ মেৰুত প্ৰথম মানৱৰ প্ৰথম খোজ দিয়া আমেৰিকাৰ অভিযাত্ৰী (১৮৫৬ চন)।
১৯১১ - মৃদুলা সাৰাভাই, ভাৰতীয় স্বাধীনতা সংগ্ৰামী আৰু ৰাজনীতিবিদ।
১৯২৬ - সোণেশ্বৰ বৰা, ভাৰতীয় স্বাধীনতা সংগ্ৰামী,ৰাজনীতিবিদ আৰু সমাজকৰ্মী।
১৯৫৩ - টনী ব্লেয়াৰ, ব্ৰিট্ৰিছ প্ৰধান মন্ত্ৰী।
১৯৮৩ - গগন নাৰং, ভাৰতীয় শ্বুটাৰ।
১৯৮৬ - শ্বাহানা গোস্বামী, ভাৰতীয় অভিনেত্ৰী।

মৃত্যু

১৯৪৯ - মৰি মেটাৰলংক, বেলজিয়ামৰ ফৰাচী ভাষাৰ নাট্যকাৰ তথা কবি। ‘দা ব্লু বাৰ্ড’ (১৯০৮) তেওঁৰ প্ৰসিদ্ধ ৰচনা। ‘নীলা চৰাই’ নামেৰে এইখন অসমীয়ালৈও অনূদিত হৈছে। ১৯১১ চনত তেওঁ সাহিত্যৰ নোবেল বঁটা লাভ কৰিছিল।
১৯৫২ - মাৰিয়া মণ্টেছৰী, ইটালিয়ান স্বাস্থ্যবিদ আৰু শিক্ষাবিদ।
১৯৯২ - মাৰ্লিন ডিট্ৰিস, জাৰ্মান-আমেৰিকান অভিনেত্ৰী আৰু গায়িকা।
২০০২ - শান্তা গান্ধী, ভাৰতীয় নাট পৰিচালক, নৃত্যশিল্পী আৰু নাট্যকাৰ।

দিৱস

আন্তঃৰাষ্ট্ৰীয় নো ডায়েট দিৱস
শ্বহীদ দিৱস (লেবানন আৰু ছিৰিয়া)
আজুলেজো দিৱস (পৰ্তুগাল)
হিদিৰেলেজৰ প্ৰথম দিন (তুৰস্ক)

তথ্য উৎস

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
হোমেইৰা কাদেৰী

১৯৮০ চনত জন্মগ্ৰহণ কৰা হোমেইৰা কাদেৰী এগৰাকী আফগান লেখিকা, মহিলা অধিকাৰৰ সমৰ্থক আৰু পাৰ্চী সাহিত্যৰ অধ্যাপিকা৷ তেওঁ বৰ্তমান হাৰ্ভাৰ্ড বিশ্ববিদ্যালয়ৰ ৰেডক্লিফ ইনষ্টিটিউট অৱ এডভান্সড ৰিচাৰ্চত ৰবাৰ্ট জি জেমছ স্কোলাৰ সভ্য হিচাপে কাৰ্যনিৰ্বাহ কৰি আছে।২০১৪ চনত ভাৰতৰ নতুন দিল্লীৰ জৱাহৰলাল নেহৰু বিশ্ববিদ্যালয়ৰ পৰা পাৰ্চী সাহিত্যত তেওঁ পিএইচডি ডিগ্ৰী লাভ কৰে। তেওঁৰ গৱেষণা পত্ৰৰ শিৰোনাম আছিল-"আফগানিস্তানৰ কাহিনী আৰু উপন্যাসত যুদ্ধ আৰু প্ৰব্ৰজনৰ প্ৰতিফলন"। ২০১৫ চনত আমেৰিকাৰ আইঅ’ৱা বিশ্ববিদ্যালয়ত আন্তঃৰাষ্ট্ৰীয় লেখন কাৰ্যসূচী সম্পূৰ্ণ কৰে।

ইৰাণত থকাৰ সময়ছোৱাত কাদেৰীয়ে ইৰাণৰ আফগানিস্তান আৰ্টছ এণ্ড কালচাৰেল এছ’চিয়েশ্যনৰ পৰিচালক আছিল৷ এই পদত তেওঁ ২০০৮ চনলৈকে আছিল। আফগানিস্তানলৈ উভতি অহাৰ পিছত কাদেৰীয়ে কাবুল বিশ্ববিদ্যালয়ত সহকাৰী অধ্যাপক হিচাপে শিক্ষকতা কৰিবলৈ আৰম্ভ কৰে। সাহিত্যিক দক্ষতা আৰু পাৰ্চী সাহিত্যৰ পেছাদাৰী বিশেষজ্ঞতাৰ চাহিদাৰ বাবে তেওঁ কাবুলৰ মাছ’ল বিশ্ববিদ্যালয় আৰু ঘৰজিস্তান বিশ্ববিদ্যালয়তো বক্তৃতা প্ৰদান কৰিছিল। একে সময়তে আফগানিস্তানত লিংগ সমতাৰ ওপৰত গুৰুত্ব আৰোপ কৰি নাগৰিক অধিকাৰ আন্দোলনত সক্ৰিয়ভাৱে অংশগ্ৰহণ কৰিছিল।

২০১১ চনত কাদেৰীয়ে আফগানিস্তানৰ শ্ৰম, সামাজিক পৰিক্ৰমা, শ্বহীদ পৰিক্ৰমা, আৰু প্ৰতিবন্ধী মন্ত্ৰীৰ উপদেষ্টা হয়। বিধৱা আৰু অনাথ শিশুৰ জীৱন-যাপনৰ অৱস্থা উন্নত কৰাৰ ওপৰত তেওঁৰ প্ৰচেষ্টা কেন্দ্ৰীভূত কৰিছিল আৰু তেওঁলোকৰ আত্মনিৰ্ভৰশীলতাৰ বাবে প্ৰশিক্ষণ কাৰ্যসূচী স্থাপন কৰিছিল। ২০১৮ চনত ৰাহ-ই মদন্যত দৈনিকৰ মুখ্য সম্পাদক হিচাপেও কাৰ্যনিৰ্বাহ কৰিছিল। ২০১৯ চনত শিক্ষামন্ত্ৰীৰ জ্যেষ্ঠ উপদেষ্টা হিচাপে নিযুক্তি লাভ কৰা কাদেৰী ২০২১ চনলৈকে সেই পদত থাকে। বৰ্তমান তেওঁ ৰবি-ই-জানৰ মুখ্য সম্পাদক আৰু তেওঁ গোল্ডেন নিডল লিটাৰেৰী এছ’চিয়েচনৰ প্ৰতিষ্ঠাপক য’ত তেওঁ যুৱতী লেখিকাসকলক নিজৰ প্ৰকাশৰ ক্ষেত্ৰত আত্মবিশ্বাসী হ’বলৈ প্ৰশিক্ষণ দি আছে।

২০২১ চনত কাবুলৰ পতনৰ পিছত কাদেৰীয়ে আফগানিস্তান এৰি আমেৰিকালৈ গুচি যায় আৰু হাৰ্ভাৰ্ড বিশ্ববিদ্যালয়ৰ ৰেডক্লিফ ইনষ্টিটিউট অৱ এডভান্সড ৰিচাৰ্চৰ ৰবাৰ্ট জি জেমছ স্কোলাৰ ফেলো হয় আৰু তালিবান শাসনৰ অধীনত থকা যুৱতীসকলৰ অভিজ্ঞতাৰ ওপৰত লিখে। কাবুলৰ পতনৰ পিছত কাদেৰীয়ে আফগানিস্তানৰ ভয়াৱহ পৰিস্থিতি আৰু আন্তঃৰাষ্ট্ৰীয় সমাজে আফগান শৰণাৰ্থীসকলক সমৰ্থন কৰাৰ জৰুৰী প্ৰয়োজনীয়তাৰ বিষয়ে ৰাজহুৱাভাৱে মাত মাতি মহিলা আৰু ছোৱালীৰ অধিকাৰৰ বিষয়ে নিজৰ উদ্বেগ প্ৰকাশ কৰে। মানৱ অধিকাৰ, মহিলাৰ অধিকাৰ, আফগানিস্তানত শান্তিৰ পোষকতা তেওঁ অব্যাহত ৰাখিছে।

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
এৰিন ডাৰ্ক

এৰিন কনষ্টান্স-মাজা ডাৰ্ক (জন্ম: ১০ ছেপ্টেম্বৰ, ১৯৮৪) এগৰাকী আমেৰিকান অভিনেত্ৰী। তেওঁ টেলিভিছন ধাৰাবাহিক গুড গাৰ্লছ ৰিভল্টত চিণ্ডী ৰেষ্টন চৰিত্ৰৰ বাবে বিশেষভাৱে জনাজাত।

তেওঁ দ্য মাৰ্ভেলাছ মিছেছ মেইজেলত Mary আৰু AMC ধাৰাবাহিক ডায়েটলেণ্ডত লিতা চৰিত্ৰতো অভিনয় কৰিছে।

চলচ্চিত্ৰসমূহৰ ভিতৰত তেওঁ লাভ এণ্ড মাৰ্সি (২০১৪), বিসাইড ষ্টিল ৱাটাৰ্ছ (২০১৪), ষ্টিল এলিছ (২০১৪), আৰু ডোণ্ট থিংক টুৱাইচ (২০১৬)ত অভিনয় কৰিছে।

প্ৰাৰম্ভিক জীৱন

এৰিন কনষ্টান্স-মাজা ডাৰ্ক ১০ ছেপ্টেম্বৰ, ১৯৮৪ তাৰিখে ফ্লিণ্ট, মিছিগান ত জন্মগ্ৰহণ কৰে। তেওঁ Kristina Strand আৰু Ian Darke ৰ কন্যা।

১৬ বছৰ বয়সত ডাৰ্কে ইউনিভাৰ্ছিটি অৱ মিশিগান–ফ্লিণ্ট]]ত নামভৰ্তি কৰে। ২০০৫ চনত তেওঁ নাট্য অভিনয়ত সুকলা (Fine Arts) শাখাত স্নাতক ডিগ্ৰী লাভ কৰে। ডাৰ্কে নিজৰ শিক্ষানুষ্ঠানক কৈছিল, "[বিদ্যালয়খনৰ শিক্ষকসকল] ধৈৰ্য্যশীল আৰু সদয় আছিল, কিন্তু একে সময়তে মোক নিজকে প্ৰত্যাহ্বান জনাবলৈ, অনুসন্ধান কৰিবলৈ আৰু কঠোৰ পৰিশ্ৰম কৰিবলৈ সদায় উৎসাহিত কৰিছিল। এইবোৰ এই উদ্যোগত এখন কৰ্মজীৱনৰ বাবে অত্যাৱশ্যকীয় গুণ, আৰু মই সেয়া আগতেই শিকিবলৈ পোৱাৰ বাবে কৃতজ্ঞ।"

২০১১ চনত তেওঁ উই নিড টু টক এবাউট কেৱিন আৰু ইয়াং এডাল্ট চলচ্চিত্ৰত সৰু চৰিত্ৰত অভিনয় কৰে। ২০১২ চনত তেওঁ ডিছকানেক্টত সৰু ভূমিকাত অভিনয় কৰে।

২০১৩ চনৰ থ্ৰিলাৰ কিল ইয়ৰ ডাৰ্লিংছত তেওঁ অভিনয় কৰে। এই চলচ্চিত্ৰখনৰ শ্বুটিঙৰ সময়ত ২০১২ চনত তেওঁ ডেনিয়েল ৰেডক্লিফৰ সৈতে পৰিচিত হয় আৰু তেওঁলোকৰ সম্পৰ্ক আৰম্ভ হয়।

২০১৪ চনত তেওঁ ষ্টিল এলিছ আৰু হাণ্টাৰ এণ্ড গেম আদি চলচ্চিত্ৰত অভিনয় কৰে।

২০১৫ চনত তেওঁ টেলিভিছন ধাৰাবাহিক গুড গাৰ্লছ ৰিভল্টত মুখ্য ভূমিকাত অভিনয় কৰে, য’ত কেইবাগৰাকী যুৱ মহিলা সংবাদিকাই তেওঁলোকৰ পুৰুষ কৰ্তৃপক্ষৰ বিৰুদ্ধে লিংগ বৈষম্যৰ অভিযোগত আইনী ব্যৱস্থা গ্ৰহণ কৰে।

২০১৬ চনত তেওঁ Delinquent চলচ্চিত্ৰত অভিনয় কৰে। ২০১৭ চনত তেওঁ দ্য মাৰ্ভেলাছ মিছেছ মেইজেলত মেৰী চৰিত্ৰত অভিনয় কৰে।

২০১৮ চনত তেওঁ ডায়েটলেণ্ড ধাৰাবাহিকত অভিনয় কৰে। ২০১৯ চনত তেওঁ ডেনিয়েল ৰেডক্লিফৰ সৈতে মিৰাকল ৱাৰ্কাৰ্ছত অভিনয় কৰে।

২০২৩ চনত তেওঁ ম’লি এণ্ড মেক্স ইন দ্য ফিউচাৰ চলচ্চিত্ৰত এটা কৃত্ৰিম বুদ্ধিমত্তা (AI) চৰিত্ৰত অভিনয় কৰে।

ব্যক্তিগত জীৱন

ডাৰ্কে ২০১২ চনৰপৰা ইংৰাজ অভিনেতা ডেনিয়েল ৰেডক্লিফৰ সৈতে সম্পৰ্কত আছে। তেওঁলোকৰ পৰিচয় ২০১৩ চনৰ চলচ্চিত্ৰ কিল ইয়ৰ ডাৰ্লিংছৰ শ্বুটিঙৰ সময়ত হৈছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
১৯৬৭ৰ ভাৰতৰ সাধাৰণ নিৰ্বাচন

১৯৬৭ চনৰ ভাৰতৰ সাধাৰণ নিৰ্বাচন ৪ৰ্থ লোকসভাৰ সদস্যসকলক নিৰ্বাচন কৰিবলৈ অনুষ্ঠিত হৈছিল। ১৭ৰ পৰা ২১ ফেব্ৰুৱাৰীলৈ ভোটদান হোৱা এই নিৰ্বাচনটোত ৫২০খন এজনীয়া সদস্যৰ আসনে ভাৰতৰ ২৭খন ৰাজ্য আৰু কেন্দ্ৰীয় শাসিত অঞ্চলক প্ৰতিনিধিত্ব কৰিছিল। বিগত নিৰ্বাচনটোতকৈ আসনৰ সংখ্যা ২খন বৃদ্ধি পাইছিল। ইন্দিৰা গান্ধীৰ নেতৃত্বত ভাৰতীয় জাতীয় কংগ্ৰেছ ৫৪% আসন লাভ কৰি একেৰাহে চতুৰ্থবাৰৰ বাবে ক্ষমতালৈ আহিছিল; আনহাতে অন্য ৰাজনৈতিক দলবোৰে ১০%তকৈ বেছি আসন বা ভোট লাভ কৰা নাছিল। জৱাহৰলাল নেহৰুৰ নেতৃত্বত পূৰ্বৰ তিনিটা লোকসভাৰ নিৰ্বাচনত কংগ্ৰেছে লাভ কৰা ফলৰ তুলনাত এই নিৰ্বাচনত কংগ্ৰেছে লাভ কৰা ফল লক্ষণীয়ভাবে নিম্নস্তৰৰ আছিল। ১৯৬৭ত ভাৰতৰ অৰ্থনৈতিক বিকাশৰ হাৰ নিম্ন আছিল। ৩য় পঞ্চবাৰ্ষিক পৰিকল্পনাত (১৯৬১-৬৬) বাৰ্ষিক বিকাশৰ লক্ষ্য আছিল ৫.৬%। কিন্তু প্ৰকৃত বিকাশৰ হাৰ আছিল মাত্ৰ ২.৪%হে। ১৯৬৫ৰ ভাৰত-পাক যুদ্ধই লালবাহাদুৰ শাস্ত্ৰী চৰকাৰৰ জনপ্ৰিয়তা বৃদ্ধি কৰিছিল। কিন্তু ইয়াৰ আগৰ ১৯৬২ৰ ভাৰত-চীন যুদ্ধকে ধৰি এই যুদ্ধই অৰ্থনীতিত বেয়া প্ৰভাৱ পেলাইছিল। কংগ্ৰেছৰ মাজত অভ্যন্তৰীণ বিবাদে দেখা দিছিল। নেহৰু আৰু শাস্ত্ৰীৰ দৰে দুগৰাকী জনপ্ৰিয় নেতাৰ মৃত্যু হৈছিল। শাস্ত্ৰীৰ মৃত্যুৰ পাছত ইন্দিৰা গান্ধীয়ে চৰকাৰৰ নেতৃত্ব লাভ কৰিছিল যদিও আন এজন প্ৰধানমন্ত্ৰীৰ পদ প্ৰয়াসী মোৰাৰজী দেশাইৰ সৈতে সংঘাত তুঙ্গত উঠিছিল।

কংগ্ৰেছৰ ক্ৰমহ্ৰাসমান জনপ্ৰিয়তা ৰাজ্যৰ বিধানসভাৰ নিৰ্বাচনতো প্ৰতিফলিত হৈছিল। ১৯৬৭ চনত কংগ্ৰেছে ৬খন ৰাজ্যত ক্ষমতা হেৰুৱাবলগীয়া হৈছিল। গান্ধীৰ সৈতে কংগ্ৰেছৰ দলীয় নেতৃবৃন্দৰ মতবিৰোধ হৈছিল আৰু ইয়াৰ ফলত ১৯৬৯ত কংগেছ দল দুইভাগত বিভক্ত হৈছিল।

ফলাফল

__NOTOC__

দলভিত্তিক ফলাফল

লোকসভা নিৰ্বাচন ১৯৬৭
সংক্ষিপ্ত ৰূপ
%
জয়লাভ
ভাৰতীয় জনসংঘ
BJS
9,31
35
ভাৰতীয় কমিউনিষ্ট পাৰ্টি
CPI
5,11
23
ভাৰতীয় কমিউনিষ্ট পাৰ্টি (মাৰ্ক্সবাদী)
CPI(M)
4,28
19
ভাৰতীয় জাতীয় কংগ্ৰেছ
INC
40,78
283
প্ৰজা চোচিয়েলিষ্ট পাৰ্টি
PSP
3,06
13
সংযুক্ত চোচিয়েলিষ্ট পাৰ্টি
SSP
4,92
23
স্বতন্ত্ৰ পাৰ্টি
SP
8,67
44
আকালী দল- মাষ্টাৰ তাৰা সিং
ADM
0,13
0
আকালী দল- সন্ত ফটেহ সিং
ADS
0,66
3
ফৰৱাৰ্ড ব্লক
AIFB
0,43
2
বাংলা কংগ্ৰেছ
BC
0,83
5
দ্ৰাবিড়া মন্নেত্ৰা কাঝাগম
DMK
3,79
25
ডেমোক্ৰেটিক নেচনেল কনফাৰেঞ্চ
DNC
0,02
0
ইণ্ডিয়ান ইউনিয়ন মুচলিম লিগ
IUML
0,28
2
কেৰালা কংগ্ৰেছ
KC
0,22
0
নাগা নেচনেলিষ্ট অৰ্গেনাইজেচন
NNO
0,00
0
পিজেণ্টচ্ এণ্ড ৱাৰ্কাৰ্চ্ পাৰ্টি অৱ ইণ্ডিয়া
PWPI
0,71
2
ৰিপাব্লিক পাৰ্টি অৱ ইণ্ডিয়া
RPI
2,47
1
ইউনাইটেড গোৱানচ্ পাৰ্টি (ফাৰটেড' গোট)
UG(F)
0,00
0
ইউনাইটেড গোৱানচ্ পাৰ্টি (চেকুৱেৰা গোট)
UG(S)
0,07
1
জনক্ৰান্তি দল
JKD
0,13
1
জম্মু এণ্ড কাশ্মীৰ নেচনেল কনফাৰেঞ্চ
NC
0,14
1
নিৰ্দলীয়
-
13,78
35
ইংগ-ভাৰতীয় মনোনীত সদস্য
-
-
2

তথ্য উৎস

শ্ৰেণী:ভাৰতৰ সাধাৰণ নিৰ্বাচন
ভোজপুৰী ভাষা

ভোজপুৰী ভাষা (দেৱনাগৰী লিপি: भोजपुरी भाषा (কৈথী লিপি: 𑂦𑂷𑂔𑂣𑂳𑂩𑂲 𑂦𑂰𑂭𑂰) হ'ল ইণ্ডো-আৰ্য্য ভাষা পৰিবাৰৰ পূৰ্বাঞ্চলীয় ভাষা। ভোজপুৰী সাধাৰণতে বিহাৰৰ পশ্চিমাংশ আৰু উত্তৰ প্ৰদেশৰ পূৰ্বাংশত প্ৰচলিত। তাৰোপৰি মধ্য প্ৰদেশ, ঝাড়খণ্ড আৰু নেপালৰ কিছু অংশতো ভোজপুৰী ভাষাভাষীৰ মানুহে বাস কৰে।
বৰ্তমান ভোজপুৰী ভাষা বিহাৰৰ দুটা ৰাজ্য ভাষাৰ অন্যতম এটা। ভোজপুৰী ভাষাৰূপৰ উৎপত্তি কিছুমানে ধাৰণা কৰে যে পোনপটিয়াকৈ সংস্কৃত ভাষাৰ পৰা আকৌ কিছুমানৰ মতে বাংলাৰ জননী মৈথিলী ভাষাৰ পৰা। ফিজি, গায়ানা, মৰিচাছ, দক্ষিণ আফ্ৰিকা, চুৰিনাম আৰু ট্ৰিনিদাদ আৰু ট'বাগোতো ই সংখ্যালঘু ভাষা৷ হিন্দীৰ প্ৰভাৱৰ বাবে ইউনেস্ক’ৰ বিশ্বৰ ভাষাৰ এটলাছত ভোজপুৰী ভাষাক সম্ভাৱ্য দুৰ্বল ভাষা হিচাপে তালিকাভুক্ত কৰা হৈছে। ২০২২ চনৰ ২২ মে'ত গুগল অনুবাদে ভোজপুৰী ভাষাক তেওঁলোকৰ অন্যতম ভাষা হিচাপে সংযোজন কৰে।

]] script by Babu Rama Smaran Lal in 1898

বাহ্যিক সংযোগ

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
আশা পুথলী

আশা পুথলী (ইংৰাজী: Asha Puthli; জন্ম: ৪ ফেব্ৰুৱাৰী, ১৯৪৫) এগৰাকী ভাৰতীয় গায়িকা-গীতিকাৰ, প্ৰযোজক আৰু অভিনেত্ৰী।

পুথলীয়ে ভাৰতীয়-জাপানীজ ফিউজন গীতৰ এটা ডেমো টেপ আৰু নৃত্যৰ জলপানী লৈ মুম্বাইৰপৰা নিউয়ৰ্কলৈ গৈছিল। ১৯৭০ চনত তেওঁ চিবিএছ ৰেকৰ্ডছৰ সৈতে চুক্তিবদ্ধ হয় আৰু পৰৱৰ্তী সময়ত কেইবাখনো একক এলবাম মুক্তি দিয়ে। দ্য নিউয়ৰ্ক টাইমছ-এ তেওঁক "ফিউজনৰ অগ্ৰগামী" বুলি প্ৰশংসা কৰিছে। তেওঁৰ গীতসমূহত ব্লুজ, পপ, ৰক, চ’ল, ফংক, ডিস্ক’ আৰু টেক্ন’ সংগীতৰ সংমিশ্ৰণ দেখা যায়। ইয়াৰ উপৰি তেওঁ ইছমাইল মাৰ্চেণ্ট, জেমছ আইভৰী আৰু ব্ৰুনো কৰ্বুচিয়ে নিৰ্মাণ কৰা ছবিত অভিনয় কৰিছিল। ২০২৫ চনত পুথলীক 'ৱমেন চংৰাইটাৰ্ছ হল অৱ ফেম'ত অন্তৰ্ভুক্ত কৰা হয়।

প্ৰাৰম্ভিক জীৱন আৰু শিক্ষা

১৯৪৫ চনৰ ৪ ফেব্ৰুৱাৰীত এটা হিন্দু পৰিয়ালত পুথলীৰ জন্ম হৈছিল। তেওঁৰ পিতৃ এজন ব্যৱসায়ী আছিল আৰু মাতৃ আছিল গৃহিণী। তেওঁলোকে ভাৰতৰ স্বাধীনতা আন্দোলনত অংশ লৈছিল আৰু 'বোম্বে উলিন মিলছ'ৰ গৰাকী আছিল। তেওঁৰ মাহীয়েক আছিল ভাৰতীয় স্বাধীনতা সংগ্ৰামী কমলাদেৱী চট্টোপাধ্যায়।

সেই সময়ৰ বহু উচ্চ-মধ্যবিত্ত হিন্দু শিশুৰ দৰেই তেওঁ ইংৰাজী মাধ্যমৰ কেথলিক স্কুলত অধ্যয়ন কৰিছিল। পুথলীয়ে সৰুৰেপৰাই ভাৰতীয় শাস্ত্ৰীয় সংগীত আৰু অপেৰাৰ প্ৰশিক্ষণ লৈছিল। তেওঁ ৰেডিঅ’ত জাজ আৰু পপ সংগীত শুনিছিল, যাৰ ফলত তেওঁ 'ফিউজন'ৰ প্ৰতি আগ্ৰহী হৈ পৰিছিল। তেৰ বছৰ বয়সত তেওঁ এটা প্ৰতিযোগিতাত বিজয়ী হৈছিল য’ত তেওঁ "মালাগুৱেনিয়া" গীতটো গাইছিল। এই বিজয়ে তেওঁক স্থানীয় 'টি ডান্স'বোৰত এটা জাজ বেণ্ডৰ সৈতে সংগীত পৰিৱেশন কৰিবলৈ উৎসাহিত কৰিছিল। বেদ মেহতাই তেওঁৰ 'পৰ্ট্ৰেইট অৱ ইণ্ডিয়া' নামৰ কিতাপখনত আশাৰ সংগীতৰ বৰ্ণনা দিছে। তেওঁ মুম্বাইৰ এখন বিশ্ববিদ্যালয়ত শিক্ষা গ্ৰহণ কৰিছিল।

ব্যক্তিগত জীৱন

১৯৭০ চনত যেতিয়া তেওঁৰ আমেৰিকাৰ ছাত্ৰ ভিছাৰ ম্যাদ শেষ হ’বলৈ ধৰিছিল, পুথলীয়ে নিউয়ৰ্কৰ মিউজিয়াম অৱ মডাৰ্ন আৰ্টৰ বাহিৰত এজন ব্যক্তিক লগ পাই বিবাহৰ প্ৰস্তাৱ দিছিল। জৰ্জ ষ্টিলৱাগন নামৰ সেই বিমূৰ্ত চিত্ৰশিল্পীজন মান্তি হৈছিল, কিন্তু তেওঁ আছিল এজন "স্বীকাৰোক্তি দিয়া সমকামী," আৰু তেওঁলোকৰ বৈবাহিক সম্পৰ্ক স্থাপন হোৱা নাছিল। পৰৱৰ্তী সময়ত তেওঁ মাৰ্ক গোল্ডস্মিটৰ সৈতে বিবাহপাশত আবদ্ধ হয় আৰু ১৯৮১ চনত তেওঁলোকৰ বিবাহ বিচ্ছেদ হোৱাৰ পূৰ্বে ১৯৭৫ চনৰ ফেব্ৰুৱাৰী মাহত এটি পুত্ৰ সন্তান জন্ম হয়।

তথ্যসূত্ৰ

বাহ্যিক সংযোগ

Official Site

শ্ৰেণী:ভাৰতীয় কণ্ঠশিল্পী
ভূপতি চন্দ্ৰ ডেকা

ভূপতি চন্দ্ৰ ডেকা (জন্ম ১ মাৰ্চ,১৯৩১-মৃত্যু ১৭ জানুৱাৰী,২০১৪) হৈছে এগৰাকী অসমীয়া গণিতজ্ঞ।কটন কলেজৰ পৰা স্নাতক ডিগ্ৰীৰ পৰীক্ষাত প্ৰথম শ্ৰেণীৰ প্ৰথম স্থান অধিকাৰ কৰা আৰু গুৱাহাটী বিশ্ববিদ্যালয়ৰ পৰা স্নাতকোত্তৰ পৰীক্ষাত প্ৰথম শ্ৰেণীৰ প্ৰথম স্থান অধিকাৰ কৰা ভূপতি চন্দ্ৰ ডেকাই ওৰেটো জীৱন গণিত শিক্ষাক লৈয়ে ব্যস্ত আছিল।

জন্ম আৰু পৰিয়াল

নলবাৰী জিলাৰ কমাৰকুছি গাঁৱত এটা দুখীয়া পৰিয়ালত ভূপতি চন্দ্ৰ ডেকাৰ জন্ম হৈছিল ১৯৩১ চনৰ ১ মাৰ্চত।

অন্যান্য

ভূপতি চন্দ্ৰ ডেকাৰ বিষয়ে তেওঁৰ সহপাঠী বন্ধু ভূগোলবিজ্ঞানী মহম্মদ তাহেৰে লিখিছে- "মেদবহুলতাহীন, কৃশ আৰু সৰুফুটীয়া মানুহ আছিল ডেকাদেৱ। দেখাত বৰ ভব্য-গব্য যেন নেলাগিছিল আৰু সাজ-পাৰতো বৰ চৌখিন নাছিল তেওঁ। কিন্তু এই 'সাধাৰণ' যেন লগা মানুহজনৰ মাজত লুকাই আছিল এক অনিৰুদ্ধ ব্যক্তিত্ব, এজন মহান পণ্ডিত। ডেকাদেৱ দুৰ্ভগীয়া যে তেওঁ অসমৰ সমাজত জন্মিল। অসমৰ বাহিৰে অন্য কোনো ঠাইতে-ইউৰোপ, আমেৰিকাততো কথা নাই-জন্মাহেঁতেন তেওঁৰ খ্যাতি বহুতো অধিক মাত্ৰাত জিলিকি পৰিলহেঁতেন।"

ভূপতি চন্দ্ৰ ডেকা অধ্যাপক হিচাপে নিৰ্জু, শান্ত প্ৰকৃতিৰ আছিল। আভ্যন্তৰীণ মূল্যায়নৰ বাবে কৰা টিউটৰিয়েল ক্লাছত সৰু সৰু আখৰেৰে ব্লেক-ব'ৰ্ডত দুটামান অংক লিখি দিয়ে আৰু ছাত্ৰ-ছাত্ৰীক কৰিবলৈ দি কাষে কাষে আহি চাই ফুৰে। লগতে কয়-"আপোনালোকে প্ৰশ্ন সুধিব। মই উত্তৰ দিবলৈ চেষ্টা কৰিম।" এদিন কেইজনমান ছাত্ৰই ক'লে-"ছাৰ, আমাক 'আপুনি' বুলিলে অস্বস্তি বোধ কৰোঁ, 'তুমি' বুলি মাতিব।" তেখেতে ক'লে-"হ'ব দিয়ক, আপোনালোকক 'তুমি' বোলা হ'ব।"

তথ্যউৎস

লগতে চাওক

কামেশ্বৰ দাস
জ্যোতিপ্ৰসাদ মেধি
খনীন্দ্ৰ চন্দ্ৰ চৌধুৰী
নয়নদীপ ডেকা বৰুৱা
অনুপম শইকীয়া (গণিতজ্ঞ)

শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:অসমীয়া গণিতজ্ঞ
শ্ৰেণী:ভাৰতীয় গণিতজ্ঞ
শ্ৰেণী:মৃত ব্যক্তি
আংগামী জাপো ফিজ’

আংগামী জাপো ফিজ’ (১৯০৩-১৯৯০) এগৰাকী নগা সংগ্ৰামী নেতা ৷ তেওঁৰ নেতৃত্বত নাগা নেশ্যনেল কাউন্সিল (Naga National Council)-এ সশস্ত্ৰ সংগ্ৰামৰ যোগেদি ভাৰতৰ পৰা পৃথক এক দেশৰ দাবী জনাইছিল৷ তেওঁক অনুগামীসকলে ’নগাসকলৰ পিতৃ’ ("Father of the Nagas”)ৰূপে গণ্য কৰে৷

চমু জীৱনী

আংগামী জাপো ফিজ’ খনমা গাৱঁৰ মেৰহুমা খেল বা বংশ (Merhuma khel (clan)) ৰ এগৰাকী আংগামী নগা আছিল৷ তেওঁ সদ্য স্বাধীনতাপ্ৰাপ্ত ভাৰত চৰকাৰৰ ৰাজনৈতিক দৰ্শনৰ প্ৰতি আস্থা হেৰুৱায়৷ চৰকাৰৰ বিৰুদ্ধে তেওঁ বাৰ্মা (বৰ্তমানৰ ম্যানমাৰ) ত জাপানী সৈন্যৰ সৈতে মিত্ৰতা কৰি যুদ্ধত অংশ লয় ৷
ব্ৰিটিছৰ ভাৰত ত্যাগৰ সময়ত ফিজ’য়ে ভাৰতবৰ্ষৰ অন্তৰ্ভুক্ত নহৈ পৃথক এক দেশ গঢ়াৰ স্বপ্নৰে অসমীয়া, গাৰো, খাচী, লুচাই, মিকিৰ, আবৰ, মিচিমি আদি বিভিন্ন জাতি-জনজাতিৰ নেতাসকলৰ সৈতে যোগাযোগ কৰে৷ কিন্তু তেওঁৰ এই চেষ্টা বিফল হয়৷ তথাপিও ১৯৪৭ চনৰ ১৪ আগষ্টত তেওঁ নাগালেণ্ডৰ স্বাধীনতা প্ৰাপ্তিৰ ঘোষণা কৰে৷
নাগা নেশ্যনেল কাউন্সিলত ১৯৪০ দশকৰ শেষৰফালে ফিজ’ৰ প্ৰভাৱ বৃদ্ধি পাবলৈ ধৰে৷ ১৯৪৯ চনত জখমা গাৱঁৰ ভিজাৰ আংগামী (Vizar Angami)ক মাত্ৰ এটা ভোটৰ ব্যৱধানত পৰাস্ত কৰি তেওঁ কাউন্সিলৰ চেয়াৰমেন পদ লাভ কৰে৷ তেওঁৰ নেতৃত্বত কাউন্সিলৰ পৃথক স্বাধীন দেশৰ দাবী তীব্ৰতৰ হৈ উঠে৷ তেওঁ নগাসকলক ভাৰতৰ প্ৰথম নিৰ্বাচন বৰ্জনৰ আহ্বান জনায়৷ ১৯৫৪ চনৰ ছেপ্টেম্বৰ মাহত ফিজ’য়ে টুৱেনছাঙৰ চাং মুৰব্বীসকলৰ সহযোগীতাত "People's Sovereign Republic of Free Nagaland” গঠন কৰে৷ ১৯৫৫ চনত খনমা গাঁৱত অনুষ্ঠিত এক সভাত অন্য দুগৰাকী প্ৰভাৱশালী আংগামী নেতা টি চাখৰি (T. Sakhrie) আৰু জে বি জাছ’কি (J. B. Jasokie)-ৰ ফিজ’ৰ সৈতে মনোমালিন্য ঘটে৷ ১৯৫৬ চনৰ জানুৱাৰী মাহত ফিজ’ৰ নিৰ্দেশত চাখৰিৰ হত্যা হয়৷ সেইবছৰৰে ২২ মাৰ্চত তেওঁ নাগা কেন্দ্ৰীয় চৰকাৰ ("Naga Central Government”) গঠন কৰে, যাক ১৯৫৯ চনত "Federal Government of Nagaland" (FGN) নামেৰে নামকৰণ কৰা হয়৷ ১৯৫৬ চনৰ ডিচেম্বৰত ফিজ’ই পূব- পাকিস্তান (বৰ্তমানত বাংলাদেশ) লৈ পলায়ন কৰে৷ তাৰপৰা তেওঁ লণ্ডণ পায়গৈ৷ তাৰপৰাই তেওঁ মৃতু্যপৰ্যন্ত ভাৰতবিৰোধী সংগ্ৰাম অব্যাহত ৰাখে ৷ ১৯৯০ চনত লণ্ডণতে তেওঁৰ মৃত্যু হয়৷

তথ্যসূত্ৰ

লগতে চাওক

বাহ্যিক সংযোগ

Plebiscite speech of Phizo
Picture of Phizo at Kamat.com

শ্ৰেণী:নাগালেণ্ডৰ ব্যক্তি
বৰমা সমষ্টি

বৰামা বিধানসভা সমষ্টি
অসম বিধানসভাৰ ১২৬টা বিধানসভা সমষ্টিৰ ভিতৰত অন্যতম। বৰমা সমষ্টি নামনি অসমৰ বাক্সাৰ অন্তৰ্গত বৰমা সমষ্টি কোকৰাঝাৰলোকসভা সমষ্টিৰ অংশ।

বিধানসভাৰ সদস্য

১৯৫১: ৪৬ নং পাটাছাৰকুছি সমষ্টিৰ অংশ বৰামা সমষ্টি (১) হোমশ্বৰ দেৱ চৌধুৰী বিজয়ী ১ সমাজবাদী দল, (২) বৈকুণ্ঠনাথ দাস বিজয়ী ২ ভাৰতীয় জাতীয় কংগ্ৰেছ। ১৯৫২ চনৰ আৰম্ভণিতে ভোটদান হৈছিল।
১৯৫৭: ৪৫ নং পাটাছাৰকুছি সমষ্টিৰ অংশ (১) বীৰেন্দ্ৰ কুমাৰ দাস বিজয়ী ১ প্ৰজা সমাজবাদী দল, (২) সুৰেন্দ্ৰ নাথ দাস, বিজয়ী ২ ভাৰতীয় জাতীয় কংগ্ৰেছ।
১৯৬২: সুৰেন্দ্ৰ নাথ দাস, ভাৰতীয় জাতীয় কংগ্ৰেছ.
১৯৬৭: সুৰেন্দ্ৰ নাথ দাস, ভাৰতীয় জাতীয় কংগ্ৰেছ।
১৯৭২: সুৰেন্দ্ৰ নাথ দাস, ভাৰতীয় জাতীয় কংগ্ৰেছ।
১৯৭৮: বৈকুণ্ঠ নাথ দাস, ভাৰতীয় জাতীয় কংগ্ৰেছ।
১৯৭৮: অলিত চন্দ্ৰ বড়ো, পিটিচি।
১৯৮৫: ৰেখা ৰাণী দাস বড়ো, নিৰ্দলীয়।
১৯৯১: পানী ৰাম ৰাভা, এনএজিপি।
১৯৯৬: ৰেখা ৰাণী দাস বড়ো, অগপ।
২০০১: পানীৰাম ৰাভা, ভাৰতীয় জাতীয় কংগ্ৰেছ।
২০০৬: মনেশ্বৰ ব্ৰহ্ম, নিৰ্দলীয়।
২০১১: মনেশ্বৰ ব্ৰহ্ম, বি.পি.এফ
২০১৬: মনেশ্বৰ ব্ৰহ্ম, বি. পি. এফ।

উৎস

শ্ৰেণী:বিধানসভা সমষ্টি
ৱুল্ফ্‌ চাকঁফ প্ৰভাৱ

ৱুল্ফ্‌ চাকঁফ প্ৰভাৱ (Wolff–Chaikoff effect), বুলিলে অধিক পৰিমাণৰ আয়'ডিন সেৱনৰ পাছত থাইৰইড হৰম'নৰ মাত্ৰা কমি যোৱাটো বুজায়। কেলিফ'ৰ্নিয়া বিশ্ববিদ্যালয়ৰ ড॰ জাঁ ৱুল্ফ আৰু ইজৰাইল লিয়ন চাকঁফে এই পৰিঘটনা আৱিষ্কাৰ কৰিছিল। ১৯৪৮ চনত তেওঁলোকে লক্ষ্য কৰে যে এন্দুৰৰ গাত আয়'ডিনৰ বেজী দিলে থাইৰইড গ্ৰন্থিত সাধাৰণাতে হোৱা আয়'ডিনৰ অৰ্গেনিফিকেছন (জাৰণ) সম্পূৰ্ণভাৱে ব্যাহত হয়। গ্ৰে'ভ্‌ছৰ ৰোগ থকা ব্যক্তিৰ নিৰোগী লোকতকৈ এনে হোৱাৰ সম্ভাৱনা বেছি, আৰু গ্ৰে'ভ্‌ছৰ ৰোগৰ চিকিৎসাত আয়'ডিন ব্যৱহৃত হয়।

ৱুল্ফ্‌ চাকঁফ প্ৰভাৱ এক স্বয়ংনিয়ামক পৰিঘটনা (autoregulatory phenomenon) য'ত থাইৰইড গ্ৰন্থিৰ অৰ্গেনিফিকেছন, থাইৰইডৰ আবৃত থলীত থাইৰইড হৰম'নৰ সৃষ্টি আৰু তেজলৈ এই হৰম'নৰ ক্ষৰণ ব্যাহত হয়। এনে হ'লে তেজত আয়'ডিনৰ মাত্ৰা বেছি পোৱা যায়। অতিমাত্ৰা আয়'ডিন নাকচ কৰি থাইৰইড গ্ৰন্থিত অধিক পৰিমাণৰ থাইৰইড হৰম'ন সৃষ্টি ৰোধ কৰিবলৈ এই পৰিঘটনা এক কাৰ্যকৰী প্ৰক্ৰিয়া।
ৱুল্ফ্‌ চাকঁফ প্ৰভাৱ কেইবাদিনো থাকে (প্ৰায় ১০ দিন)। তাৰ পাছত "অপসৰণ পৰিঘটনা" (escape phenomenon) দেখা যায় য'ত সাধাৰণভাৱে পুনৰ আয়'ডিনৰ অৰ্গেনিফিকেছন আৰু থাইৰইড পেৰ'ক্সিডেজৰ কাম চলি থাকে। থাইৰইড আবৃত থলী কোষত ছ'ডিয়াম-আয়'ডিন ছীম্প'ৰ্টাৰৰ সংখ্যা কমি যোৱা আৰু ফলত অজৈৱ আয়'ডিনৰ মাত্ৰা কমি যোৱাক "অপসৰণ পৰিঘটনা"ৰ কাৰণ বুলি ভবা হয়।

উচ্চ পৰিমাণৰ আয়'ডিনেৰে থাইৰইড গ্ৰন্থিক অৱদমন কৰি ৱুল্ফ্‌ চাকঁফ প্ৰভাৱক থাইৰইড আতিশয্যৰ (বিশেষকৈ থাইৰইড ষ্টৰ্ম) চিকিৎসা নীতি ৰূপে ব্যৱহাৰ কৰিব পাৰি। এণ্টিথাইৰইড ঔষধ উদ্ভাৱনৰ আগতে আয়'ডিনক থাইৰইড আতিশয্যৰ নিৰাময়ৰ বাবে ব্যৱহাৰ কৰা হৈছিল। হাইপাৰথাইৰইডিজমত ভোগা লোকক আয়'ডিন দিলে থাইৰইড গ্ৰন্থি আঁতৰাই দিয়া লোকৰ নিচিনাকৈ মৌলিক বিপাকীয় ক্ৰিয়া (basal metabolic rate) কমা দেখা যায়।

আৰু চাওক

য়'ড্‌-বেচেড' প্ৰভাৱ
থাইৰইড হৰম'ন

তথ্যসূত্ৰ

শ্ৰেণী:অন্তঃস্ৰাৱী বিজ্ঞান